MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                            HOTĂRÂREA NR. 471
      Consiliul Local al Municipiului Craiova, întrunit în şedinţa ordinară din data de  29.10.2009;

      Având în vedere raportul nr.127906/2009 întocmit de Direcţia Patrimoniu prin care se propune achiziţionarea unui teren, situat în municipiul Craiova, str.Şerban Vodă, fără număr şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;  
      În conformitate cu prevederile Legii nr.7/1996 a cadastrului şi a publicităţii imobiliare, republicată;

      În temeiul art.36 alin.2 lit.b şi c, art.45 alin.3, art.123 alin.1 coroborat cu alin.3 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1. Se aprobă achiziţionarea (cumpărarea) terenului în suprafaţă de 591 mp, situat în municipiul Craiova, str. Şerban Vodă, fără număr, cu destinaţia de drum public, identificat conform anexei care face parte integrantă din prezenta hotărâre.
Art.2. Preţul de pornire al negocierii preţului de achiziţie se stabileşte pe baza raportului de evaluare  care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să desemneze Comisia de negociere a preţului de achiziţie a terenului şi să reprezinte municipiul Craiova în faţa notarului public, în vederea autentificării şi îndeplinirii condiţiilor de publicitate imobiliară prevăzute de lege.

Art.4. Pe data prezentei hotărâri, îşi încetează efectele Hotărârile Consiliului Local al Municipiului Craiova nr.278/2006 şi nr.613/2007.
Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico – Financiară şi Direcţia Juridică, Asistenţă de Specialitate şi Contencios Administrativ  vor  aduce la îndeplinire prevederile prezentei   hotărâri.

